# **ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**NR. \_\_\_\_\_\_\_/\_\_\_\_\_\_\_\_\_\_**

## **PROIECT DE HOTĂRÂRE**

**privind rectificarea** **bugetului de venituri şi cheltuieli al Regiei Autonome Aeroportul**

**Satu Mare pe anul 2022**

Consiliul Judeţean Satu Mare,

având în vedere Referatul de aprobare nr**.** \_\_\_\_\_\_/\_\_\_\_\_\_\_\_ al preşedintelui Consiliului Judeţean Satu Mare, anexat prezentului proiect de hotărâre,

luând în considerare prevederile art. 4 alin.(1) lit. a) din Ordonanţa Guvernului României nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară,

ținând cont de prevederile Ordinului ministrului finanţelor publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia,

luând în considerare Nota de fundamentare nr. 1168/07.04.2022, înregistrată la registratura Consiliului Județean Satu Mare sub nr. 8322/08.04.2022, cu privire la rectificarea bugetului de venituri şi cheltuieli al Regiei Autonome Aeroportul Satu Mare pe anul 2022,

ținând cont de Hotărârea Consiliului de Administrație a Regiei Autonome Aeroportul Satu Mare nr. 14/2022 privind avizarea rectificării bugetului de venituri şi cheltuieli al Regiei Autonome Aeroportul Satu Mare pe anul 2022,

în temeiul prevederilor art. 173 alin. (1) lit. a) şi lit. f), alin. (2) lit. d), precum şi cu cele ale art. 182 alin. (4) cu trimitere la art. 139 alin. (3) lit. a) coroborate cu prevederile art. 196 alin. (1) lit. a) din Ordonanța de urgență a Guvernului României nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

1. Se rectifică bugetul de venituri și cheltuieli al Regiei Autonome Aeroportul Satu Mare pe anul 2022, conform anexei nr. I.
2. Se rectifică Lista obiectivelor de investiții ale R.A. Aeroportul Satu Mare finanțate din bugetul local al Județului Satu Mare pe anul 2022, conform anexei nr. II.
3. Se rectifică Lista obiectivelor de investiții ale R.A. Aeroportul Satu Mare finanţate din fonduri externe nerambursabile și din bugetul de stat pe anul 2022, conform anexei nr. III.
4. Anexele nr.I, II și III fac parte integrantă din prezenta hotărâre.
5. Regia Autonomă Aeroportul Satu Mare răspunde pentru modul de utilizare, în conformitate cu dispoziţiile legale, a sumelor alocate prin prezenta hotărâre.
6. Cu ducerea la îndeplinire a prezentei hotărâri se încredinţează Regia Autonomă Aeroportul Satu Mare.

##### Satu Mare, la \_\_\_\_\_\_\_\_\_\_\_\_\_\_\_\_

**INIŢIATOR:**

**PREŞEDINTE, AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./Tehn. VE.

5 ex.